
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2012 M. VASARIO 15 D. SPRENDIMO NR. T-51 PRIEDO DALINIO PAKEITIMO

2013 m. kovo 28 d. Nr. T-87
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, nusprendžia,

iš dalies pakeisti rajono savivaldybės tarybos 2012 m. vasario 15 d. sprendimo Nr. T-51 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo tvirtinimo“ (su vėlesniu 2012 m. birželio 28 d. sprendimo Nr. T-262 pakeitimu) priedo 16 punktą ir jį išdėstyti nauja redakcija:


„16. Kudirkos Naumiesčio Vinco Kudirkos gimnazijoje, esančioje pasienio ruože, I-IV gimnazinės klasės komplektuojamos, jei susidaro bent vienas šių klasių komplektas (15 mokinių). Šakių „Žiburio“ gimnazijoje komplektuojamos trys pirmosios ir trys antrosios (2013-2014 mokslo metais – trys pirmosios ir keturios antrosios) gimnazijos klasės, trečios ir ketvirtos klasės komplektuojamos pagal norinčių mokytis mokinių skaičių (laiduojant vidurinio mokymo prieinamumo užtikrinimą). Kitose rajono gimnazijose komplektuojamos ne daugiau nei dvi I-II gimnazinės klasės, trečios ir ketvirtos klasės komplektuojamos pagal norinčių mokytis mokinių skaičių (laiduojant vidurinio mokymo prieinamumo užtikrinimą)“.
Savivaldybės mero pavaduotoja,





Rima Rauktienė

pavaduojanti savivaldybės merą

